Downloaded from YTS.MX
Official YIFY movies site: YTS.MX
2,200 tahun lalu, maharaja pertama, Qin Shi Huangdi,
menakluki keenam-enam kerajaan China buat kali pertama dalam sejarah
untuk mencipta China.
Untuk melindungi empayarnya, baginda membina Tembok Besar pertama
dan mengarahkan orang
untuk membina makam terhebat yang tidak pernah dilihat dunia
untuk kehidupan selepas matinya.
Namun, selepas kemangkatannya,
dinasti Qin musnah akibat huru-hara dan perang saudara,
lalu tapak makamnya yang hebat hilang daripada sejarah.
Saya masih ingat ketika itu musim panas.
WILAYAH SHAANXI, CHINA
Ada petani terjumpa sesuatu yang tak diketahui semasa menggali perigi.
Mereka minta saya pergi ke Xi'an untuk lihat.
Bagaimana perkembangannya? Jangan terlepas apa-apa.
Kali pertama saya melihatnya, saya rasa sangat teruja.
Itu permulaannya saja.
Ia tentera tembikar yang besar, yang perlahan-lahan digali
dari makam tempat ia terbiar selama lebih 2,000 tahun.
Ia menakjubkan. Makamnya seluas 49 kilometer persegi
dan di dalamnya, ada beribu patung pahlawan terracotta ini.
Patung-patung ini, setiap satu berbeza, berjumlah sekitar 8,000 buah,
ditemukan di tapak pengebumian maharaja pertama negara ini.
Orang memanggilnya Keajaiban Dunia Kelapan.
MYSTERIES OF THE TERRACOTTA WARRIORS
Saya masih ingat kali pertama saya ke tapak pengorekan semasa kecil,
bersemuka dengan 8,000 patung pahlawan.
SEJARAWAN QIN
Semuanya dengan ciri-ciri berbeza.
Hakikat itu sendiri sudah cukup mengagumkan.
Lapan ribu pahlawan terkubur di sebelah lelaki yang mencipta China.
Hal itu pasti penemuan arkeologi yang terpenting sepanjang zaman.
Namun, perkara yang cukup menakjubkan
ialah 8,000 pahlawan ini menjaga sesuatu yang lebih penting.
Makam maharaja pertama.
Tapak ini kompleks pengebumian peribadi.
Enam puluh kilometer persegi, sama dengan saiz Manhattan.
Hebatnya semua ini dibina untuk seorang lelaki.
Selepas maharaja pertama Qin mangkat,
baginda dikebumikan di dalam makam
di bawah guar besar di tengah-tengah tapak itu.
Sejak penemuan pahlawan yang mengejut itu 50 tahun lalu,
ahli arkeologi telah melakukan banyak penemuan.
Namun, keluasan tapak ini
bermakna mereka masih jauh daripada membongkar segala-galanya.
Makam maharaja itu sebuah replika ibu kota Qin...
dengan dua tembok besar di sekeliling guar
dan bangunan berpuluh juta meter persegi.
Ada sangat banyak benda tertanam di bawah tanah.
Semua yang kami jumpa sangat mengagumkan
dan sangat jelas.
Penemuan ini sangat unik.
Ada pembantu terracotta yang boleh berkhidmat untuknya.
Ada ahli akrobat terracotta yang boleh menghiburkannya.
Kenderaan terracotta, kuda.
Ia merangkumi sebuah dunia terracotta
yang dibina untuk maharaja itu memerintah selama-lamanya.
Namun, bagaimana sebuah dinasti
yang mampu mencipta sesuatu yang begitu luar biasa
jatuh begitu cepat?
Bagi ahli arkeologi,
petunjuk pertama ialah keadaan semasa khazanah itu ditemui.
AHLI ARKEOLOGI KANAN
Saya rasa orang sangka,
semasa kami mengorek, semua pahlawan terracotta ini berdiri.
Namun, bukan begitu.
Semua pahlawan terracotta ini telah hancur berkecai.
Tiada patung yang terselamat.
Janice sebahagian daripada kumpulan baharu merangkumi ahli arkeologi,
saintis forensik,
serta pembaik pulih
di antara tapak arkeologi terbesar di dunia ini.
Mereka bersatu untuk membongkar perkara yang berlaku kepada pahlawan-pahlawan itu.
Tangannya terdedah.
Kepalanya sepatutnya ada di sini.
Tapi hati-hati semasa buat bahagian ini.
Permukaannya ada banyak lipatan...
KETUA PENGOREKAN
...jadi kita mungkin boleh kekalkan warna.
Itulah bahagian yang menarik,
sebab kita boleh tahu personaliti patung-patung ini berbeza.
Yang ini bagus.
Jadi, dalam setiap wajah, kita akan jumpa orang baharu daripada dinasti Qin.
Patung ini senyum.
Di unit pemulihan,
tentera-tentera maharaja itu sedang dicantumkan satu demi satu.
Tujuh, lapan, sembilan, sepuluh, 11.
KETUA PEMULIHAN
Ada 36 serpihan yang besar.
Jika termasuk serpihan perisai dan kuku,
ada hampir 400 serpihan untuk satu pahlawan.
Jumlahnya banyak.
Saya selalu fikir saya doktor relik,
menemaninya dan merawatnya sehingga ia hidup semula.
Secara amnya, patung pahlawan ini agak lengkap.
Hanya papan kakinya yang hilang.
Apabila ia dikeluarkan, kami boleh mula pulihkannya.
Matlamat utama kami adalah untuk mendirikan patung ini
dan membawanya kembali kepada tenteranya.
Sebuah patung boleh mengambil masa sehingga tiga tahun
untuk dicantumkan semula.
Kita tahu pahlawan itu masih utuh ketika ia dikebumikan.
Namun, pada suatu masa, setiap satu daripadanya hancur.
Itulah salah satu misteri terbesar yang menunjukkan sebab dinasti Qin jatuh.
Jadi, apa yang berlaku?
Di dalam lubang tempat pahlawan itu dikebumikan,
ahli arkeologi cuba menyiasat
dengan memeriksa setiap bukti secara forensik.
Ada banyak teori.
Perompak makam, vandalisme, keruntuhan semula jadi.
Namun, tiada siapa yang pasti.
Apa yang kita pasti sesuatu yang besar berlaku.
Apabila kita mendalami kerja, kadangkala kita lupa segalanya.
Mata kami mencari,
cuba memahami perbezaan dengan patung lain yang kami pernah lihat.
Tanahnya nampak basah. Ia berwarna.
Itu tanah merah yang dibakar.
- Tanah yang dibakar? - Ya.
Serta arang kayu.
Ia telah dibakar.
Hanya apabila api sangat kuat dan terbakar untuk masa yang lama,
barulah tanah akan jadi merah.
Patung-patung ini hancur akibat runtuhan.
Namun, ia kemusnahan buatan manusia.
Pahlawan terracotta ini musnah dalam kebakaran.
Siapa yang bakar?
Itulah persoalannya.
Makam ini bukan sekadar keajaiban purba dunia.
Dari satu segi, ia juga tempat kejadian jenayah besar.
Sebelum penemuan makam dan pahlawan-pahlawan itu,
hampir semua perkara yang diketahui tentang dinasti Qin
diambil daripada satu rekod sejarah.
Teks berusia 2,000 tahun yang disanjungi bernama Shiji.
Shiji ialah sejarah besar pertama China.
Penulis utamanya Sima Qian.
SEJARAWAN QIN
Ia mengandungi keterangan terperinci
tentang kehidupan maharaja pertama dan kemangkatannya.
Pada tahun ke-26 pemerintahannya,
maharaja pertama menyatukan segala-galanya di bawah syurga.
Shiji menceritakan kisah maharaja pertama, seorang pahlawan Qin.
Maharaja itu menakluki enam kerajaan
dan menyatukan China buat kali pertama dalam sejarah di bawah kawalannya.
Bagindalah yang mencipta nama China.
Namun, rekod mengatakan
bahawa dinasti perkasa itu,
yang ditakdirkan untuk 10,000 generasi,
hanya bertahan selama 15 tahun sebelum ia jatuh.
Antara perkara yang istimewa tentang Shiji ialah cara ia ditulis.
Ia menggabungkan sejarah dan drama epik.
Kami agak skeptikal sama ada sesetengah ceritanya
berlaku atau tidak.
Kita tiada penemuan lain yang boleh menyokong beberapa dakwaan.
Namun, persoalannya, adakah ia benar?
Sebab itulah pengorekan itu sangat mengujakan.
Buat pertama kali dalam 2,000 tahun,
kita ada peluang untuk tahu sama ada penulisan Sima Qian itu betul.
KETUA PENGOREKAN, PAGAR TIMUR
Mari kita ukur panjang dan lebar.
Di sebelah timur tapak itu,
ahli arkeologi telah membongkar asas pagar monumental
yang mereka percaya merupakan pintu masuk utama ke makam.
- Panjang? - Seratus.
Lebarnya 95.
- Sembilan puluh lima? - Ya.
Lubang itu pula?
10.6.
Ini pagar paling luas yang pernah ditemukan di China.
Selepas baginda mengisytiharkan dirinya maharaja, tapak itu sentiasa dibesarkan.
Ia sebuah projek kebangsaan.
Mereka kumpulkan seluruh empayar untuk fokus kepada satu perkara.
KAMPUNG PEKERJA SETAHUN SEBELUM MAHARAJA MANGKAT
Pembinaan makam maharaja pertama itu
bermula ketika baginda baru berusia 13 tahun.
Hati-hati.
Angkat.
Ketika maharaja itu menakluki seluruh China,
baginda menguasai sumber yang diperlukan
untuk membina kompleks makam terhebat di Bumi.
Di dalam bilik kebal, Janice sedang memeriksa bukti-bukti
kekejaman yang dilakukan ke atas mereka yang dipaksa membina makam.
Daripada sisa-sisa bahan,
kita boleh tahu betapa menderitanya
orang yang bekerja di sini untuk membina kompleks makam ini.
Benda ini agak besar.
Ia bukan diletakkan pada kaki, tapi pada leher seseorang.
Apabila maharaja pertama menyatukan empayar,
lebih 700,000 banduan dihantar untuk membina makamnya di Gunung Li.
Maharaja pertama itu menggerakkan orang dengan kekerasan.
Teruskan.
Dia menyabitkan seramai mungkin orang.
Cepat!
Teruskan.
Serta menjadikan mereka sebahagian daripada tenaga buruh untuk projeknya.
Kod undang-undang Qin sangat terperinci dan sangat kasar.
Setiap kali kita dikaitkan dengan penjenayah,
kita juga akan disabitkan kesalahan.
Kalau kita bernasib malang dan disabitkan,
apa yang menanti kita sangat kejam.
Kami menemukan banyak belenggu besi begini di dalam kompleks makam.
Dalam Shiji, Sima Qian menyebut
tentang sejumlah besar banduan yang datang ke sini,
serta orang-orang lain yang berstatus atau tukang.
Namun, terutamanya untuk projek ini, kita boleh lihat ramai banduan terlibat
dan ramai orang menderita.
Apa yang kamu tengok? Bergerak!
Dah ikat betul-betul?
Bengkel-bengkel di pekan berdekatan
telah dijadikan garisan pengeluaran terracotta yang besar
melibatkan para tukang yang diambil dari seluruh empayar.
Keningnya tinggi sedikit. Matanya penting.
Ini kali pertama tukang-tukang dari ketujuh-tujuh kerajaan China
berkumpul untuk bekerja dalam satu projek.
Hasilnya
ialah penciptaan sesuatu yang tiada siapa pernah lihat.
Berikan perhatian kepada bahagian atas mulut.
Hakikat bahawa sebuah tamadun dapat menghasilkan sesuatu yang terperinci
pada skala itu lebih 2,200 tahun lalu
menunjukkan kita tahap kecanggihannya yang luar biasa.
Saya bekerja dalam pemulihan selama 25 tahun.
Jarang jumpa pahlawan yang masih berwarna.
Ini kepala pahlawan yang kami korek baru-baru ini.
Ia milik pegawai kanan tentera.
Ketika pahlawan-pahlawan ini dicipta, semuanya berwarna.
Namun, kerana patung ini dikebumikan selama lebih 2,000 tahun
dan disebabkan pergerakan tanah,
warna pada permukaannya biasanya jatuh apabila ia dikorek.
Namun, patung ini tertanam di bawah sekali,
maka ia terselamat.
Apabila saya pandang mata dan riak wajahnya,
seolah-olah patung-patung ini hidup.
Patung-patung ini penjelmaan semula warga Qin,
serta contoh unggul tentera Qin.
Saya rasa wajah-wajah realistik ini
berdasarkan orang sebenar
dari seluruh China pada masa itu.
Mungkin idea itu datang daripada maharaja itu sendiri.
Sebab ia representasi grafik yang cukup mengagumkan
bagi pencapaian baginda.
Simbol hebat bagi penyatuan pelbagai kaum.
Bagi empayar bersatu yang pertama ini.
Jika kita tiada maharaja pertama,
mungkin China akan terus berpecah
antara kerajaan yang berbeza,
sama seperti Eropah yang berpecah sekarang.
Jadi, jika kita lihat pahlawan-pahlawan itu,
saya rasa ia sangat penting dalam konteks sejarah dunia
dan sejarah global,
kerana kita boleh lihat cara China menjadi berbeza dan unik.
Maharaja itu berbelanja habis-habisan
dalam persediaan hidup selepas matinya.
Namun, baginda gagal membuat persediaan bagi pewarisannya di Bumi,
enggan mengumumkan pewaris kerajaannya.
Bahaya kuasa yang terlalu banyak di tangan seorang lelaki
akan menterbalikkan segala-galanya yang baginda bina dan seluruh dunia Qin.
Shiji memberitahu kita
maharaja pertama jatuh sakit semasa lawatan di bahagian timur empayar.
Pada bulan ketujuh, maharaja pertama tiba di Shaqiu.
Tiada siapa berani menyebut tentang kemangkatan.
Kisah yang ditulis dalam Shiji
mengatakan terdapat tiga watak yang mengembara dengan maharaja
dalam lawatan terakhirnya
yang akan memainkan peranan penting dalam masa depan dinasti Qin.
Li Si ialah orang kanan maharaja. Dia ketua menteri.
KETUA MENTERI QIN
Segala-galanya yang berlaku dalam empayar ini diketahuinya.
Cepat.
Zhao Gao lelaki daripada keluarga yang diaibkan
yang bekerja keras untuk menjadi pengkhidmat maharaja yang paling rapat.
KETUA SIDA
Kamu!
Pergi cari Si Li!
Kamu!
Pergi cari Hu Hai!
Sama penting, Zhao Gao pula penjaga mohor diraja,
yang diupah maharaja untuk mengeluarkan semua arahannya.
Akhirnya, anakanda maharaja yang paling muda, Putera Hu Hai.
Memandangkan dia yang paling muda,
Hu Hai mungkin tak begitu tinggi dalam susur galur pewarisan.
Namun, dia saja anakanda lelaki yang mengiringi maharaja
dalam lawatan itu.
PUTERA HU HAI ANAKANDA BONGSU MAHARAJA
Tok guru.
Maharaja sudah mangkat.
Baginda cuma ada surat ini untuk anakanda sulungnya,
melantiknya sebagai pewaris.
Jika surat ini dihantar,
dia akan ditabalkan sebagai maharaja.
Tuan pula takkan ada apa-apa.
Jadi, apa patut dibuat dengannya?
Jelas sekali!
Kalau ayahanda kami sudah beri arahan, apa kami patut buat sebagai rakyat setia?
Arahkan ketua menteri musnahkan surat ini
dan sokonglah hak tuan.
Usah mengarut.
Buat masa ini, keputusan bagi orang yang akan menguasai empayar
ada dengan tuan, saya dan ketua menteri saja.
Bagaimana saya nak berunding dengan ketua menteri tentang hal begitu?
Biarlah saya berunding dengan dia bagi pihak tuan.
Selepas meyakinkan putera itu,
Zhao Gao berjaya memujuk ketua menteri untuk menyertai konspirasi itu.
Bersama-sama, mereka memusnahkan surat daripada maharaja itu
yang menamakan kakanda sulung Hu Hai sebagai pengganti maharaja
dan menggantikannya dengan surat palsu
yang memberitahu pewaris sah itu dia telah membuat ayahandanya marah
dan pembunuhan diri serta-merta satu-satunya cara untuk menebus kesalahan.
Selesai.
Kita hanya boleh berserah kepada takdir.
Ayuh.
Untuk menjayakan rancangan mereka,
para pengkomplot itu terpaksa merahsiakan kematian maharaja
sementara mereka menunggu surat mereka berkuat kuasa.
Berhenti.
Cepat!
Jadi, mayat orang paling berkuasa di planet ini
disembunyikan ke dalam pedati kembaranya.
Mayatnya dibawa ke sana sini dalam musim panas Cina yang bahang
sehingga pewaris sah itu tertipu oleh pengkomplot itu.
Pergi!
Lama-kelamaan, mayat maharaja itu menjadi liabiliti.
Pengkomplot mengambil langkah terdesak.
Pedati maharaja mula berbau busuk dalam cuaca panas.
Untuk menyembunyikan bau itu,
pengkomplot mengepungnya dengan pedati ikan.
Walaupun berkemungkinan gagal, surat itu berkesan.
Pewaris sah tersebut membunuh diri
dan pengkomplot bebas untuk kembali ke ibu kota
untuk mengumumkan kemangkatan maharaja,
membawa satu lagi surat palsu yang menamakan Hu Hai sebagai pewaris.
Hu Hai ditabalkan sebagai maharaja kedua.
Namun, para pengkomplot takut empayar itu takkan tunduk dengan mudah.
Menurut rekod,
apabila kematian maharaja akhirnya diumumkan
mereka semua bersama di acara yang sama.
Pada bulan kesembilan, maharaja pertama dikebumikan di Gunung Li.
Semua orang dalam Empat Lautan menawarkan ufti.
Pengebumian maharaja itu sepatutnya menjadi saat kegemilangan
bagi kompleks makam yang luas yang dibina semasa baginda memerintah.
Namun, konspirasi itu mengubah cara acara itu dipandang.
Di hadapan dan tengah, maharaja kedua, Hu Hai, bersemayam,
menyatakan haknya untuk memerintah...
disokong oleh dua pengkomplot yang meletakkan baginda di sana.
Tentu kakanda-kakanda Hu Hai tahu bahawa pewarisan telah ditetapkan.
Kenaikan takhtanya yang tiba-tiba bukan sekadar tindakan yang menyinggung.
Sekarang mereka menjadi ancaman kepada takhta.
Ancaman yang tak boleh dibiarkan hidup.
Bukti kengerian yang berlaku selepas acara pengebumian itu
telah ditemukan di tapak itu.
Di sudut timur laut di tengah bandar makam itu,
ada lebih kurang 100 makam kecil.
Kami korek sepuluh daripadanya.
Salah satu makam telah musnah.
Dalam sembilan makam lain, kami menemukan tulang manusia.
Tulang-tulang itu bercampur aduk
sehingga kami tak boleh bezakan tubuh-tubuhnya.
Nampaknya tubuh itu sudah dikerat-kerat.
Kami juga menemukan mutiara di dalam tanah.
Ia penemuan yang sangat tak dijangkakan.
Beberapa mutiara itu ada kesan disepuh.
Ia aksesori yang cukup mewah, di luar jangkauan orang biasa.
Berdasarkan penemuan ini,
kami rasa mungkin ia milik gundik-gundik maharaja pertama.
Orang pertama yang merasai keganasan rejim baharu
ialah wanita-wanita muda yang malang dalam harem diraja.
Punca mereka menjadi sasaran tidak begitu jelas daripada rekod sejarah.
Namun, dalam konteks konspirasi itu,
kita boleh cari kemungkinan penjelasan yang munasabah.
Beberapa gundik itu
mungkin menjelajah dengan maharaja pertama apabila baginda mangkat...
dan mungkin telah menyaksikan
peristiwa-peristiwa aneh sekitar kemangkatan maharaja.
Mungkin Hu Hai fikir gundik-gundik ini tahu macam-macam.
Ada banyak tulang anggota badan di sini.
AHLI ANTROPOLOGI FORENSIK
Wanita-wanita ini secara umumnya kurus.
Mereka juga tak begitu tinggi.
Mereka pilih wanita dengan ketinggian antara 150 hingga 160 sentimeter.
Berat mereka juga dikawal.
Shiji mengatakan wanita-wanita ini diarahkan untuk mati.
Namun, cara mereka mati tak disebut.
Semasa pengebumian maharaja pertama, maharaja kedua mengeluarkan satu arahan.
Untuk wanita-wanita di harem bekas pemerintah,
mereka yang tiada anak lelaki tidak patut dihantar ke tempat lain.
Semuanya telah diarahkan untuk menemani maharaja yang mangkat,
yang menyebabkan kematian ramai wanita.
Awak rasa lubang ini akibat kecederaan ditetak?
Atau kecederaan lain?
Ia tak nampak begitu. Ia tak kemas.
Mereka mungkin telah dibunuh, kemudian dikerat selepas itu.
Atau mereka mungkin telah ditetak sehingga mati.
Jika mereka guna senjata gangsa atau besi, ia akan meninggalkan luka yang bersih.
Kecederaan ini sememangnya dilakukan selepas kematian.
Ia tiada kaitan dengan cara dia mati.
Jika mereka dikerat selepas mati,
lukanya pasti di sendi, di mana ia lebih mudah dipotong,
terutamanya apabila ia dilakukan oleh pakar.
- Nampaknya mereka dikerat-kerat. - Ya, betul.
Badan mereka masih utuh semasa mereka mati.
Kami masih tak tahu bagaimana gundik-gundik itu mati,
tapi wanita-wanita ini tak mati secara semula jadi.
Tak kira bagaimana mereka dibunuh...
ia sangat kejam.
Kekejaman yang dilakukan kepada para gundik hanyalah permulaannya.
Bukti menakutkan bagi langkah pengkomplot yang seterusnya
ditemukan di sudut terpencil tapak itu oleh Yuan Zhongyi.
Semasa penerokaan kami,
kami menemukan banyak liang kubur.
Orang-orang di dalamnya nampaknya telah dibunuh
dan dicacatkan
pada usia muda.
Di kampung Shangjiao,
kami menemukan 17 makam kecil
dan mengorek lapan daripadanya.
Saya rasa yang paling muda hanya berusia 18 tahun
dan yang paling tua berusia 30 tahun.
Siapa yang bunuh mereka?
Kami tak tahu.
Mayat-mayat itu dikenal pasti
dengan cap mohor peribadi yang ditemukan dalam kubur.
Mengikut tradisi, cap peribadi ditanam bersama mayat individu berstatus tinggi.
Kami rasa ia kubur semua anakanda lelaki dan anakanda perempuan maharaja pertama.
ISTANA PUTERA JIANGLU
Sejurus selepas pengebumian,
para pengkomplot itu mengalihkan perhatian kepada setiap pesaing mungkin Hu Hai.
Putera Jianglu, saya menahan tuan dan adik-beradik lelaki tuan.
Atas tuduhan apa?
Tak setia kepada takhta?
Mengarut!
Saya mahu jumpa maharaja.
Arahan Baginda Maharaja kepada saya sangat jelas.
"Singkirkan yang lain."
Keganasan sebenar baru saja bermula.
Undang-undangnya tegas dan hukumannya berat.
Mayat bertimbun di pasar.
Saya mesti jumpa Tuanku.
ISTANA PUTERA GAO
Tuanku.
Berita apa?
Semua menteri ayahanda tuan telah dihapuskan.
Mereka bergerak pantas.
Perkara paling teruk akan berlaku.
Semalam, di pasar di Xianyang,
dua belas adik-beradik lelaki tuan telah dibunuh.
Yang perempuan pula...
hancur berkecai.
Tuan mesti lari. Bawa keluarga tuan pergi.
Tuanku.
Masalah Putera Gao dan seluruh keluarga diraja itu
ialah tiada tempat untuk lari.
Saya tak bersalah.
Mereka yang terlepas daripada hukuman awam hanya diberi satu jalan keluar.
Saya tak bersalah!
Pada akhir tahun pertama pemerintahan Hu Hai,
rekod mengatakan bahawa kebanyakan daripada adik-beradiknya sudah mati.
Sekarang, salah satu penemuan terpenting di tapak ini
mungkin kunci untuk membuktikan bahawa ini bukan sekadar legenda,
tapi fakta.
Di sebelah barat tapak itu, berdekatan dengan guar makam maharaja,
pengorekan besar sedang dijalankan.
Satu siri makam yang luas telah ditemukan.
Pembukaannya tidak pernah dicuba sebelum ini.
Biasanya ia dilarang.
Namun, ancaman kerosakan air hujan telah membawa kepada keputusan luar biasa.
Untuk mengorek salah satu makam itu.
Peluang untuk mengorek makam ini belum pernah berlaku.
Jadi, inilah satu-satunya peluang.
KETUA PENGOREKAN
Setiap kali saya ke bawah, saya masih rasa kagum.
Makam itu dibina dengan cukup tepat.
Sangat dalam dan sangat besar!
Kebanyakan makam purba telah dirompak,
jadi kami tak menaruh harapan pada ruang kerandanya.
Rupa-rupanya ia tak dirompak.
Kami kagum!
Keranda itu sudah reput,
tapi pemilik makam itu masih di dalam sana.
Banyak senjata ditemukan, termasuk perisai, busur silang dan pedang.
Apa yang membuatkan makam ini sangat menarik
ialah mayat ini pahlawan sebenar daripada dinasti Qin.
Kami sudah menemukan beribu patung pahlawan terracotta,
tapi kami tak berpeluang untuk mengorek pahlawan Qin sebenar.
Makam ini agak dekat dengan makam maharaja pertama.
Jadi, siapa dia?
Siapa pun orang ini,
dia pastinya sangat penting dan sangat rapat dengan maharaja.
Jika kita boleh tahu identitinya,
kita mungkin boleh faham
apa yang berlaku selepas kemangkatan maharaja.
Janice telah dipanggil
untuk memeriksa artifak luar biasa yang ditemukan bersama keranda itu
untuk lihat jika ia boleh mendedahkan identiti pemilik makam itu.
Ini cakera jed. Ada bulatan di luar dan bingkai.
Ada corak nipis juga.
- Lingkaran luarnya. - Ya. Di bahagian tengah.
Ia corak geometri secara keseluruhan.
Serpihan jed itu ialah hiasan pada sarung pedang.
Bahan pengebumian di Makam Satu sangat menarik.
Ada beberapa objek yang kami tak pernah lihat,
seperti unta emas dan patung menari.
Daripada bahan ini, kita boleh menganggap
bahawa pemilik makam itu mungkin ada status diraja.
Ia dihias dengan baik.
Ia objek-objek yang agak eksotik
yang kali pertama ditemukan di dalam kompleks makam.
Persoalannya sama ada kita boleh tahu tarikhnya atau tidak.
Keluarkannya dan tengok.
Yang ini daripada penghujung zaman Negara Perang.
Ya.
Ia pasti tak dibuat pada zaman Dinasti Han.
Tentu ia dibuat lebih awal.
Semua syiling yang kami temukan ini dipanggil Ban Liang.
Melihatkan jenisnya, saiznya dan juga huruf pada syiling ini,
ia sudah pasti syiling Qin daripada penghujung zaman Qin.
Syiling-syiling itu bukti jelas
bahawa pemilik makam itu antara orang terkaya dalam masyarakat Qin
dan mereka mentarikhkan pengebumiannya pada penghujung dinasti Qin.
Berapa keping syiling dikorek?
- Kira-kira 5,000 hingga 6,000. - Lima ribu hingga 6,000?
Pelik untuk jumpa 6,000 syiling di dalam makam ini.
Ia sangat berharga.
Mari kita lihat busur silang ini.
Ia lebih kecil daripada yang lain di dalam Lubang Pahlawan Terracotta.
Ia juga ada selongsong.
Busur silang dengan selongsong picu sangat jarang ditemukan pada masa itu.
Picu busur silang jenis ini daripada penghujung zaman dinasti Qin.
Ia menunjukkan tempoh masa yang singkat bagi makam ini.
Mungkin dari selepas maharaja mangkat
hingga sebelum kejatuhan dinasti Qin.
Jadi, tiga hingga empat tahun.
Siapa yang mungkin dikebumikan dengan maharaja pertama Qin
dalam tempoh masa ini?
Kenapa?
Membataskan tarikhnya
mengurangkan senarai calon-calon yang mungkin berada di makam itu.
Jika pahlawan misteri itu dikebumikan
antara kematian maharaja dengan kejatuhan Qin,
maka hanya ada senarai calon yang pendek.
Selepas maharaja pertama mangkat, anakanda-anakanda lelakinya mati.
Jadi, saya lebih suka untuk percaya bahawa makam ini
milik bangsawan berpangkat tinggi atau ketua tentera.
Jika ahli arkeologi menemukan cap mohor peribadi di dalam keranda itu,
mereka boleh membuktikan identiti pemilik makam itu dengan pasti.
Namun, ia mungkin mengambil masa bertahun-tahun
disebabkan keadaan keranda itu.
Asalnya, kami mahu menyiasat keranda itu di tapak asalnya.
Hati-hati dengan kayu itu.
Namun, ada perbezaan suhu yang besar antara musim sejuk dengan musim panas.
Dengan serpihan emas, jed dan logam berharga
terdedah kepada unsur-unsur,
mereka perlu bertindak cepat.
Jika kami bersihkannya di tapak itu,
perubahan drastik dalam suhu dan kelembapan
mungkin memberikan kesan besar kepada relik dan sisa mayat yang dikorek.
Jadi, kami nak bungkus dulu dan bawanya ke dalam untuk siasatan.
Lihat objek pada tiang itu.
Kita perlukan sesuatu untuk melindunginya.
Rancangan ini melibatkan pembungkusan keranda
bersama segala tanah yang mengelilinginya
dan mengangkat semuanya ke makmal dalam keadaan baik.
Berat yang melampau menyebabkan pengeluaran keranda itu
amat berisiko.
Perkara begini belum pernah dicuba sebelum ini.
Plat keluli boleh dimasukkan satu demi satu.
Kita boleh beroperasi dari sini atau dari sebelah sana.
Ya, dua-dua belah boleh.
Kami perlu buat landasan di laluan itu.
Kemudian, guna kren dengan kapasiti 50 hingga 100 tan untuk menariknya.
Masalahnya, tempat ini tak rata dan berbonggol, jadi ia sukar dimuatkan.
Ini cabaran arkeologi yang besar.
Kami pasti dapat selesaikan semua masalah.
Berdekatan guar makam maharaja, siasatan Fu Jian hampir selesai
tentang apa yang berlaku kepada bangunan yang pernah berdiri di sini.
Kami rasa dulu ada menara di sini. Saya nak tahu cara ia dimusnahkan.
Itu yang saya paling mahu tahu.
Jika kerosakan pada patung pahlawan berpanjangan ke sini,
maknanya hal ini bukan sekadar rompakan.
Ia akan memberi kita penjelasan yang sangat berbeza.
Kami baru terjumpa jubin pecah.
Salah satu daripadanya ada huruf.
Huruf itu nampaknya "Shui".
"Zuo Shui".
Saya rasa Zuo Shui ialah pengilang dalam dinasti Qin.
Ia mungkin sebahagian daripada menara.
Dalam Lubang Satu dan Lubang Dua Pahlawan, ada bukti jelas kerosakan buatan manusia.
Namun, tiada bukti langsung yang semuanya dilakukan pada masa yang sama.
Kebakaran di Lubang Pahlawan mungkin disebabkan oleh perompak purba.
Namun, jika api terbakar di sini pada masa yang sama begitu dekat dengan makam,
ia bukti rancangan kemusnahan yang disengajakan.
Apabila maharaja pertama mangkat,
banduan masih bekerja di sana, membina guar besar di atas makam.
Namun, hampir betul-betul setahun selepas kemangkatan maharaja pertama,
pemberontakan besar berlaku di bahagian timur empayar,
yang akan memberikan kesan besar kepada pembinaan makam itu.
Menjelang saat seseorang berani memberitahu maharaja
bahawa terdapat masalah,
keadaan sudah tidak terkawal.
Bangkit.
Tentera pemberontak, dilaporkan seramai 300,000 orang,
sudah menuju ke ibu kota.
Panggil tentera dari daerah berdekatan dan bunuh mereka.
Tuanku, penjahat sudah ada berdekatan dan jumlah mereka ramai.
Tiada masa untuk panggil tentera dari daerah berdekatan.
Maksud kamu, kita tak mampu halang mereka?
Kenapa senyap?
Tuanku, ada ramai banduan buruh di Gunung Li.
Boleh saya cadangkan mereka berkhidmat demi Tuanku
dan digunakan untuk serangan?
Buat segera.
Jangan ganggu beta sehingga ia selesai.
Atas perintah Baginda Maharaja,
semua lelaki berusia lebih 15 tahun perlu angkat senjata dan berlawan.
Kenapa pula nak berlawan? Kenapa kami perlu berperang?
- Diam! - Tunggu!
Mana-mana banduan yang berlawan demi baginda akan diberi pengampunan.
Pasukan banduan tidak terlatih Hu Hai
jauh berbeza daripada tentera yang digeruni dan berdisiplin
yang membantu ayahandanya menakluki China.
Mari lihat jika ada inskripsi.
Janice sedang memeriksa senjata sebenar
yang ditemukan di dalam lubang bersama pahlawan-pahlawan terracotta itu.
Apabila kita lihat sebarang objek dari kompleks makam,
ada cerita besar di sebaliknya.
Kita boleh nampaknya di sini.
Inskripsinya jelas.
Pahlawan terracotta dilengkapi senjata gangsa yang banyak.
Tombak atau lembing untuk infantri.
Busur silang untuk pemanah.
Kita boleh tahu, daripada senjata yang berbeza-beza
dan cara ia bercampur,
taktik pertarungan fleksibel yang mereka gunakan.
Ada ramai pemanah atau tukang busur silang,
di depan formasi tentera.
Mereka lepaskan anak panah kepada musuh sebelum mereka datang hampir.
Kemudian tukang busur silang bergerak ke belakang.
Infantri akan bertempur jarak dekat dengan musuh.
Jadi, itulah taktik istimewa dalam dinasti Qin.
- Sediakan serangan. - Sediakan serangan!
- Padamkan api! Beratur! - Padamkan api!
Cepat!
Hantar kuda untuk pecahkan mereka.
Kita akan bunuh mereka semasa mereka lari.
Serang!
Tentera banduan bersenjata dengan alat menggali
pasti akan kalah di medan perang.
Tunggu!
Namun, berjuang demi Qin
memberi mereka akses
kepada antara senjata terbaik di dunia purba.
Serta komander yang hanya tahu kemenangan.
Kekal di posisi masing-masing!
Sekarang! Serang!
Senjata dan taktik Qin membawa perubahan.
Walaupun peluangnya tipis, tentera banduan akhirnya menang.
Pemberontak berjaya dihalang.
Ketua-ketua mereka ditangkap.
Namun, arus pemberontakan telah bermula.
Lalu kerja di makam itu ditinggalkan.
Selepas banduan pergi,
tiada lagi yang disebut tentang kompleks makam maharaja
dalam rekod sejarah ini.
Tiada siapa tahu nasibnya selepas itu.
Guar besar yang dibina untuk melindungi makam maharaja
nampaknya sudah menjalankan tugasnya.
Tiada bukti sesiapa pernah memecah masuk makam itu.
Namun, untuk makam maharaja yang selebihnya,
bukan begitu nasibnya.
Tanda-tanda kemusnahan yang disengajakan
sedang diperiksa di unit pemulihan.
Satu lagi karya agung Qin,
patung ahli akrobat yang hebat, sedang dicantumkan semula.
Tanda-tanda keganasan adalah jelas.
PEMBAIK PULIH KANAN
Ini sangat menarik.
Kesannya menunjukkan ia telah dipotong dan dihancurkan.
Semasa kami mengorek lubang ini, seluruh tapak didapati rosak teruk.
Tinjauan di Lubang Ahli Akrobat tempat patung itu ditanam
mendedahkan sebidang tanah merah.
Kebakaran yang memusnahkannya
sangat dahsyat sehingga ia mencairkan sebuah kawah gangsa di dasar lubang itu
menjadi plat rata.
Semasa kajian arkeologi kami, banyak lubang ditemukan
disebabkan petunjuk penting bagi tanah merah yang terbakar,
termasuk Lubang Burung Gangsa
dan Lubang Ahli Akrobat.
Jika kita satukan semua kebakaran ini,
dan menganggapnya secara keseluruhan,
ia tak mungkin dilakukan oleh beberapa dozen orang.
Mungkin beratus, malah beribu orang melakukan kerosakan ini.
Namun, siapa yang lakukannya?
Di Makam Pahlawan,
rancangan Jiang Wenxiao untuk mengeluarkan keranda itu
telah diluluskan.
Di sini, Profesor Chen.
Namun, memandangkan langkah itu berisiko,
pasukan ini mahu mengambil sampel daripada tulang yang terdedah dahulu.
- Bukan mudah untuk jalan dengan sut ini. - Hati-hati.
Sampel itu juga boleh membantu menentukan usia pahlawan itu.
Lihat, ia di sini. Mari kita ambil ini sebagai sampel.
Ia sebahagian daripada tengkorak.
Tengkorak itu tak lengkap.
Hanya sebahagian kecil yang diawet.
Kami juga jumpa tulang anggota badan dalam keadaan teruk.
Ini bahagian atas femur.
Ini tulang pinggul.
Yang itu tulang kering.
Kepalanya di sini. Badan di belah sini.
- Kepalanya di selatan. - Betul.
Kakinya menghala ke utara.
Lihat bahagian atas femur.
Tulangnya agak tebal.
Mayat ini lebih berkemungkinan lelaki.
Mari ambil sampel ini.
Kami ambil sebahagian femur.
Kami nak tahu jika pemilik makam itu ialah ahli keluarga maharaja pertama
atau negarawan berpangkat tinggi yang tiada pertalian darah.
Jika pahlawan misteri ini ialah pegawai tinggi kerajaan,
kita perlu lihat kemungkinan bahawa dia salah seorang pengkomplot.
Selepas dua tahun pertumpahan darah, Empayar Hu Hai sedang runtuh.
Saat ia berlaku, para pengkomplot itu berbalah sesama sendiri.
Ketua menteri itu yang pertama mati.
Dihukum bunuh oleh maharaja selepas dikhianati oleh Zhao Gao.
Lima hukuman disediakan untuk Li Si.
Dia dihukum dipotong dua di pinggangnya.
Sebaik saja ketua menteri itu mati,
Zhao Gao menjadikan maharaja itu sendiri sasarannya.
Tuanku, saya ingin memberitahu
bahawa masa tuanku sebagai maharaja sudah berakhir.
Jika beta bukan lagi maharaja,
beritahu Zhao Gao
beta hanya mahu jadi raja satu wilayah dan beta takkan halang dia.
Zhao Gao akan melantik maharaja baharu kelak.
Tiada gunanya raja.
Kalau begitu, bangsawan.
Masa untuk berangan-angan sudah lama berlalu.
Beta tak minta apa-apa, tapi hidup aman sebagai orang biasa.
Saya mendapat arahan.
Tuanku juga tahu kami perlu singkirkan yang lain.
Jika rekod itu betul,
sudah pasti Maharaja Hu Hai bukanlah penghuni makam misteri itu.
Baginda dikebumikan tanpa upacara di dalam kubur orang biasa.
Namun, semua rancangan Zhao Gao akan kembali memakan dirinya sendiri.
Dia memilih pengganti Hu Hai yang mudah dikawal.
Namun, maharaja baharu itu ada rancangan sendiri.
Saya yang letakkan tuanku di takhta. Berani tuanku buat saya tunggu?
Siapalah tuanku untuk ingkar arahan saya?
Siapa?
Zhao Gao!
Maka, perkara pertama yang baginda buat...
Siapa kamu?
...membunuh Zhao Gao.
Tiada rekod tempat dia dikebumikan.
Penilaian awal kami menunjukkan ia sepatutnya lelaki.
Namun, kami mahu buat ujian DNA untuk ketahui lebih lanjut tentang dia.
Kami perlu ambil bahagian tulang yang sangat kecil...
dan hantarnya untuk diuji.
Kami juga menemukan sebatang gigi.
Ia geraham kecil pemiliknya.
Kita boleh lihat perkembangan giginya dan tiada kecacatan enamel.
Ia menunjukkan bahawa semasa hayatnya, ia cukup nutrisi.
Tiada pendedahan dentin, jadi ia pasti gigi orang muda.
Umur orang ini antara 18 dan 22 tahun.
Jadi, dia lelaki muda.
Bukti yang pahlawan tersebut mati muda mengetepikan para pengkomplot itu.
Mereka terlalu tua.
Mendedahkan usianya lebih memungkinkan hakikat bahawa dia seorang putera.
Butiran dalam Shiji tentang seorang putera terutamanya
memberi perspektif baharu
tentang segalanya yang ditemukan di makam pahlawan itu.
Pada awal konspirasi
semasa Hu Hai sedang membunuh adik-beradiknya,
salah satu daripada mereka, Putera Gao, buat keputusan yang berani.
Tuan mesti lari. Bawa keluarga tuan pergi.
Putera Gao mahu melarikan diri.
Namun, takut keluarganya akan ditangkap dan dihapuskan,
sebaliknya, dia menghantar surat kepada maharaja kedua itu.
Saya patut mati seperti bekas maharaja itu,
namun saya gagal.
Sebagai anakanda, saya tak setia.
Sebagai rakyat, saya tak setia.
Orang yang tak setia tak memenangi kemasyhuran di dunia ini.
Saya mahu mengikut bekas maharaja yang mangkat.
Satu-satunya permintaan saya adalah untuk dikebumikan
di makam di kaki Gunung Li.
Saya berharap maharaja akan mengasihani dan memenuhi permintaan saya.
Saya akan sampaikan permintaan kamu kepada maharaja
dan minta baginda selesaikan perkara ini secepat mungkin.
Putera Gao menawarkan diri untuk membunuh diri
demi menyelamatkan keluarganya daripada mendapat nasib yang sama
seperti adik-beradiknya.
Saya rasa tindakan Putera Gao adalah berani.
Mungkin sebab itulah cerita itu menarik perhatian Sima Qian
dan ditulis dalam Shiji.
Sima Qian juga memberitahu kita
bahawa Hu Hai gembira membaca surat daripada Putera Gao itu.
Baginda bukan saja setuju dengan permintaan Putera Gao,
tapi baginda juga menganugerahinya dengan 100,000 syiling gangsa
untuk pengebumiannya.
Jika Shiji betul,
kita boleh anggap
Putera Gao dikebumikan di sekitar tapak makam.
Namun, setakat ini, makamnya belum dikenal pasti.
Jika kita boleh buktikan bahawa pahlawan misteri itu Putera Gao,
penemuan itu pasti menakjubkan.
Memandangkan pemilik makam itu masih muda,
pemiliknya mungkin Putera Gao.
Namun, kami tak boleh kata begitu berdasarkan bukti ini.
Jadi, kami perlu bawanya ke makmal dengan selamat untuk siapkan kerja kami.
Ia selamat. Pergi. Ia selamat.
Kami mesti siapkan dalam masa sejam.
Tarik.
Berhenti tarik. Berhenti!
Roda tersangkut sekarang.
Landasan keluli bengkok, tapi tak mengapa.
Teruskan.
Hujan di luar?
Hujan!
Tutup dengan plastik!
Berhenti tarik. Berhenti!
Apa perasaan saya? Saya rasa sangat gembira.
Kami sudah siapkan projek yang begitu besar.
Kami harap kami boleh jumpa cap mohor atau artifak yang sama
yang boleh membuktikan identiti pemilik makam itu dengan pasti.
Kami yakin dengannya.
Sudah siap.
Semua cerita yang disebarkan selama lebih 2,000 tahun ini,
dengan penemuan begitu,
akan membuktikan yang orang-orang ini wujud.
Seperti Zhao Gao, seperti Hu Hai,
orang sebenar, bukan watak dalam legenda, atau hanya cerita.
Semua orang ini wujud dalam sejarah.
Sekarang, 50 tahun sejak penemuan patung pahlawan terracotta pertama,
bukti kukuh kemusnahan sistematik
telah ditemukan di seluruh tapak.
Awak nampak tanah merah itu?
Saya rasa bangunan ini dimusnahkan oleh kebakaran tak lama selepas ia dibina.
Di seluruh makam Qin, ada kesan pembakaran.
Kami tak pasti bila kesan itu ditinggalkan.
Namun, apa yang kami boleh sahkan
ialah kerosakan di lubang pahlawan berlaku awal,
sebelum kayu itu reput.
Itu arang kayu.
Semasa kami mengorek pagar timur, situasinya sama.
Ia telah dibakar.
Ya, tepat sekali.
Di atas bangunan ini, kami juga temukan kesan pembakaran yang sama.
Jadi, semua kemusnahan ini nampaknya berlaku
pada masa yang sama pada akhir dinasti Qin.
Apabila Qin jatuh,
ia jatuh dengan ganas
di tangan seorang jeneral pemberontak
yang mengetuai tenteranya ke ibu kota dan memenggal pengganti Hu Hai.
Tentera pemberontak memusnahkan ibu kota dan api marak selama tiga bulan.
Tiada bukti bertulis
bahawa tentera pemberontak itu memusnahkan makam maharaja pertama.
Namun, kerana berdekatan dengan ibu kota, ia pasti menjadi sasaran utama.
Pada pendapat saya, kecurian, kemusnahan dan pembakaran makam itu
patut dikaitkan dengan tentera pemberontak ini.
Mereka ramai dan berkuasa. Mereka ada peluang dan masa.
Mungkin beberapa askar mereka
pernah menjadi banduan yang dipaksa bekerja dalam pembinaan.
Maka, mereka pasti ingat di mana benda ditanam.
Hei, ia di bawah sini!
Ia balas dendam.
Apabila segala-galanya di bawah syurga dimusnahkan,
kerajaan Qin jatuh
kerana mereka memerintah tanpa perikemanusiaan atau kewajaran.
Saya rasa cara kejam puak Qin menggerakkan dan menghukum penduduk
menyebabkan kemusnahan makam itu.
Namun, daya kreativiti artistik yang tinggi tidak tumbuh
daripada kekejaman ini.
Ia tumbuh daripada gabungan unsur budaya yang berbeza
dari pelbagai tempat yang kita panggil China hari ini.
Visi maharaja pertama bagi China yang bersatu terselamat.
Ia terselamat daripada kejatuhan dinasti Qin.
Ia masih hidup sampai sekarang.
Saya rasa, akhirnya, pahlawan-pahlawan itu dimusnahkan
disebabkan keadaan teruk di tempat ia dicipta.
Namun, ia juga menunjukkan kita
perkara yang manusia mampu lakukan 2,200 tahun lalu.
Bagi saya, walaupun setelah sekian lama,
pahlawan-pahlawan ini ialah peringatan tentang kehebatan semangat manusia.
Ia masih ada kuasa untuk buat kita kagum.
Ini papan kakinya.
Seluruh hidup saya telah didedikasikan kepada arkeologi.
Sudah 48 atau 49 tahun sekarang.
Membuat pahlawan-pahlawan ini dikenali oleh dunia
ialah tugas yang digalas oleh kami.
Ia satu penghormatan buat kami.
Pahlawan-pahlawan ini kawan baik saya.
Apabila pahlawan ini disayangi orang di seluruh dunia,
saya rasa sangat gembira.
Kadangkala ia sukar,
tapi dalam kesukaran terbesar, ada kegembiraan terbesar.
Ibarat bunga yang tercantik ialah bunga yang disiram peluh...
Pahlawan Terracotta
memberi kami kebahagiaan terbesar.
SEHINGGA KINI, HANYA 1200 DARIPADA 8000 PAHLAWAN TERRACOTTA
TELAH DIHIMPUN SEMULA
PENCARIAN UNTUK MEMBUKTIKAN IDENTITI PAHLAWAN MISTERI ITU DITERUSKAN
Terjemahan sari kata oleh Siti Salmi